महाराष्ट्र में समृद्धि एक्सप्रेस-वे पर बस में आग लगने से 25 यात्रियों की मौत
मुंबई: महाराष्ट्र के बुलढाणा जिले में समृद्धि एक्सप्रेस-वे पर एक यात्री बस में आग लगने से 25 यात्रियों की झुलस कर मौत हो गई। यह जानकारी पुलिस ने शनिवार को दी।
VIDEO | Twenty-five bus passengers were charred to death after the vehicle caught fire on the Samruddhi Expressway in Maharashtra’s Buldhana district earlier today. pic.twitter.com/OCb9RMCwPH
— Press Trust of India (@PTI_News) July 1, 2023
पुलिस ने बताया कि एक निजी ट्रैवल्स की बस नागपुर से पुणे जा रही थी, रास्ते में बुलढाणा जिले के सिंदखेडराजा के पास शुक्रवार देर रात करीब 1.30 बजे बस डिवाइडर से टकरा गई।
Update: Bus hit pole & divider, diesel tank caught fire: Police
Edited video is available in video section on https://t.co/lFLnN4nCOn pic.twitter.com/cqh31jyOgw
— Press Trust of India (@PTI_News) July 1, 2023
बुलढाणा के पुलिस अधीक्षक (एसपी) सुनील कडासने ने ‘पीटीआई-भाषा’ को बताया कि प्रारंभिक जानकारी के अनुसार, बस का एक टायर फट जाने से वाहन एक खंभे से टकराने के बाद डिवाइडर से टकरा गया और उसमें आग लग गई।
अधिकारी ने बताया कि बस में सवार 33 यात्रियों में से 25 की झुलसने से मौत हो गई। उन्होंने बताया कि बाकी आठ यात्रियों को नजदीकी अस्पताल ले जाया गया और वे सुरक्षित हैं।
महाराष्ट्र: समृद्धि एक्सप्रेसवे पर बस हादसा, 25 लोगों की जलकर मौत
Edited video is available in video section on https://t.co/lFLnN4nCOn pic.twitter.com/fRYoPuZMdH
— Press Trust of India (@PTI_News) July 1, 2023
बुलढाणा में हुए सड़क हादसे में घायल हुए योगेश रामदास ने बताया कि "मैं विदर्भ ट्रेवल की बस में बैठा था। हमारी गाड़ी समृद्धी पर दुर्घटना ग्रस्त हुई और गाड़ी पलटने के तुरंत गाड़ी में आग लग गई। हम 3-4 लोग शीशा तोड़कर बाहर आए। हमारे बाहर आते ही गाड़ी में धमाका हो गया। फायर टीम घटना के 10-15 मिनट बाद आई और आग पर काबू पाया"
#WATCH मैं विदर्भ ट्रेवल की बस में बैठा था। हमारी गाड़ी समृद्धी पर दुर्घटना ग्रस्त हुई और गाड़ी पलटने के तुरंत गाड़ी में आग लग गई। हम 3-4 लोग शीशा तोड़कर बाहर आए। हमारे बाहर आते ही गाड़ी में धमाका हो गया। फायर टीम घटना के 10-15 मिनट बाद आई और आग पर काबू पाया: बुलढाणा में हुए सड़क… pic.twitter.com/c8NIDYrxfg
— ANI_HindiNews (@AHindinews) July 1, 2023
बुलढाणा बस हादसे में जान गंवाने वाली श्रेया वांजरी के भाई अनिल जांगले ने कहा, "वर्धा श्रेया वांजरी और उसकी दोस्त राधिका खरसे कल रात शाम 7:30 बजे वर्धा से पुणे के लिए रवाना हुए थे। हमें सुबह पता चला कि उनकी बस दुर्घटनाग्रस्त हो गई है। यह दोनों पुणे में नौकरी करती थीं। मेरी अभी किसी से कुछ बात नहीं हुई है।"
#WATCH श्रेया वांजरी और उसकी दोस्त राधिका खरसे कल रात शाम 7:30 बजे वर्धा से पुणे के लिए रवाना हुए थे। हमें सुबह पता चला कि उनकी बस दुर्घटनाग्रस्त हो गई है। यह दोनों पुणे में नौकरी करती थीं। मेरी अभी किसी से कुछ बात नहीं हुई है: बुलढाणा बस दुर्घटनाग्रस्त में हुई मृतक श्रेया वांजरी… pic.twitter.com/OyBrJyv9TF
— ANI_HindiNews (@AHindinews) July 1, 2023
पुलिस ने कहा कि ‘विदर्भ ट्रेवल्स’ की बस शुक्रवार शाम चार बजे नागपुर से पुणे के लिए निकली थी। पुलिस ने बताया कि रात के खाने के लिए बस यवतमाल जिले के कारंजा में रुकी थी और यात्रा फिर से शुरू करने के कुछ समय बाद बस दुर्घटनाग्रस्त हो गई।
बुलढाणा के एक वरिष्ठ पुलिस अधिकारी ने कहा, ‘‘डिवाइडर से टकराने के बाद बस दाहिनी ओर गिर गई जिससे बस के प्रवेश/निकास द्वार से निकलना लगभग नामुमकिन हो गया। कुछ ही मिनटों में गाड़ी में आग लग गई। कुछ यात्री टूटी खिड़कियों से बाहर निकलने में सफल रहे।’’
बस दुर्घटना में जीवित बचे एक यात्री ने बताया कि उसने और कुछ अन्य यात्रियों ने बस की खिड़की तोड़कर अपनी जान बचाई। हादसे में जीवित बचे व्यक्ति ने कहा, ‘‘बस का एक टायर फट गया और गाड़ी में तुरंत ही आग लग गई। देखते ही देखते आग फैल गई।’’
उन्होंने कहा, ‘‘मैं और मेरे बगल में बैठा एक यात्री पिछले हिस्से की खिड़की तोड़कर निकलने में सफल रहे।’’
एक स्थानीय निवासी ने कहा कि चार से पांच यात्री बस की एक खिड़की तोड़कर निकलने में कामयाब रहे। उन्होंने कहा, ‘‘लेकिन हर कोई ऐसा नहीं कर सका।’’
स्थानीय निवासी ने कहा, ‘‘जो लोग बाद में बस से निकल सके उन्होंने हमें बताया कि उन्होंने राजमार्ग पर दूसरे वाहनों से मदद मांगी, लेकिन कोई नहीं रुका।’’
उन्होंने कहा कि अगर राजमार्ग से गुजर रहे वाहन मदद के लिए रुकते तो और यात्रियों की जान बचाई जा सकती थी।
मुख्यमंत्री कार्यालय द्वारा जारी एक बयान में कहा गया है कि मुख्यमंत्री शिंदे ने बुलढाणा जिला कलेक्टर और पुलिस अधीक्षक से बात की और स्थिति का जायजा लिया।
बयान में कहा गया कि एक्सप्रेस-वे पर तैनात मेडिकल टीम और दमकल कर्मी मौके पर पहुंचे तथा बचाव कार्य शुरू किया। इसमें कहा गया कि घायलों को नजदीकी अस्पताल में भर्ती कराया गया है।
राष्ट्रवादी कांग्रेस पार्टी (राकांपा) प्रमुख शरद पवार ने हादसे पर दुख व्यक्त किया और कहा कि सरकार को निजी वाहनों की गति सीमा पर अंकुश लगाने के लिए कदम उठाने की जरूरत है। उन्होंने कहा, ‘‘सरकार को दुर्घटनाओं को रोकने के लिए तत्काल कदम उठाने चाहिए।’’
पवार ने कहा कि उन्होंने एक्सप्रेस-वे पर दुर्घटनाओं को लेकर पिछले हफ्ते ही चिंता व्यक्त की थी।
महाराष्ट्र विधानसभा में विपक्ष के नेता अजित पवार ने कहा कि इस बस दुर्घटना से वाहनों और यात्रियों की सुरक्षा का मुद्दा एक बार फिर सामने आ गया है। उन्होंने आरोप लगाया कि निर्माण की खराब गुणवत्ता और मानवीय त्रुटियों के कारण एक्सप्रेस-वे पर दुर्घटनाओं का सिलसिला जारी है।
(समाचार एजेंसी भाषा के इनपुट के साथ)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva eng_Latn eng_Latn hin_Deva eng_Latn eng_Latn eng_Latn hin_Deva hin_Deva awa_Deva eng_Latn eng_Latn hin_Deva hin_Deva twi_Latn hin_Deva hin_Deva twi_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva